Jokaisen asuntolaina-asiakkaan takaisinmaksukyky arvioidaan stressitestillä eli 6 % kokonaiskorkotasolla ja 25 vuoden laina-ajalla. Laskelmaan sisällytetään otettavan lainan lisäksi kaikki muut olemassa olevat lainat, kaikki tiedossa olevat muut kuukausittaiset menoerät sekä tulovirrat. Jos asiakas ei suoriudu 6 % kokonaiskorkotasoa ja 25 vuoden maksuaikaa käyttäen haettavan lainan maksuvelvoitteista, kyseistä lainaa ei voida myöntää. Tämän jälkeen pankin kanssa katsotaan yhdessä, minkä suuruinen laina olisi sopiva. Stressitesti tehdään jokaiselle asiakkaalle samoilla muuttujilla rippumatta siitä, mikä on asiakkaan lainan todellinen kokonaiskorko tai laina-aika.  Tällä hetkellä markkinat ennakoivat yleisimmin asuntolainan viitekoron eli 12 kuukauden euriborin nousun pysähtyvän kolmen ja neljän prosentin välimaastoon. Viitekoron päälle on huomioitava asiakaskohtainen marginaali, jotta saadaan lainan kokonaiskorko.